കെ.എസ്.ആര്.ടി.സിയിലെ വ്യാപാരികള്ക്ക് ഒഴിപ്പിക്കല് നോട്ടീസ് കോഴിക്കോട്: കെട്ടിട ബലക്ഷയം പരിഹരിക്കുന്ന പ്രവൃത്തികളുടെ ഭാഗമായി കെ.എസ്.ആര്.ടി.സിയിലെ വ്യാപാരികള്ക്ക് ഒഴിപ്പിക്കല് നോട്ടീസ്. ഒക്ടോബര് 31നകം ഒഴിയാനാണ് കെ.ടി.ഡി.എഫ്.സി ആവശ്യപ്പെട്ടിരിക്കുന്നത്. ബസ്സ്റ്റാന്ഡിനകത്തെ അഞ്ച് കിയോസ്കുകള് ഒഴിയണം. വ്യാപാരസമുച്ചയം പാട്ടത്തിനെടുത്ത അലിഫ് ബില്ഡേഴ്സും ഈ ഘട്ടത്തില് ഒഴിയണം. ബലപ്പെടുത്തല് പ്രവൃത്തി അവസാനിക്കുന്നതുവരെ മാറണം എന്നാണ് നോട്ടീസില് പറയുന്നത്. മദ്രാസ് ഐ.െഎ.ടിയുടെ കെട്ടിടപരിശോധന റിപ്പോര്ട്ടിെന്റ അടിസ്ഥാനത്തിലാണ് ബസ്സ്റ്റാന്ഡും കടകളും ഒഴിപ്പിക്കുന്നത്. ആറ് മാസം കൊണ്ട് പ്രവൃത്തി പൂര്ത്തിയാവുമെന്നാണ് സര്ക്കാറിന് മദ്രാസ് െഎ.ഐ.ടി നല്കിയ റിപ്പോര്ട്ട്. ഈ കാലയളവില് കെ.എസ്.ആര്.ടി.സി സര്വിസുകള് മാവൂര് േറാഡ് മൊഫ്യൂസില് സ്റ്റാന്ഡിലേക്കും മാനാഞ്ചിറയിലേക്കും മാറ്റും. ഐ.ഐ.ടി റിപ്പോര്ട്ട് വിദഗ്ധ സമിതി പരിശോധിച്ചശേഷമാണ് ബസ്സ്റ്റാന്ഡ് ഒഴിപ്പിക്കല് നടപടി ഉണ്ടാവുക. രണ്ടാഴ്ചക്കകം റിപ്പോര്ട്ട് സമര്പ്പിക്കാനാണ് സര്ക്കാര് ആവശ്യപ്പെട്ടിരിക്കുന്നത്.